আনোয়ার হোসেন আনু: মুন্সীগঞ্জ-বিক্রমপুর সাংবাদিক ফোরামের ফ্যামিলি ডে নৌ-বিহার অনুষ্ঠিত হয়েছে। এ নৌ-বিহারে ঢাকায় ও জেলায় কর্মরত মুন্সীগঞ্জের সাংবাদিক ও পরিবারের সদস্যরা অংশ গ্রহণ করেন। শুক্রবার সকাল ৯টায় ঢাকার সদরঘাট লঞ্চঘাটে এ নৌ-বিহারের উদ্বোধন করেন নৌ-পরিবহণমন্ত্রী শাজাহান খান। এরপর লঞ্চযোগে মুন্সীগঞ্জ, গজারিয়া হয়ে চাঁদপুর ঘুরে সন্ধ্যা সাড়ে ৭টায় সদরঘাটে গিয়ে শেষ হয়। দিনব্যাপি এ নৌ-বিহারের র‌্যাফেল ড্র, সঙ্গীত অনুষ্ঠানসহ নানা আয়োজন ছিলো।